C 240/20
SL
Uradni list Evropske unije
22.6.2022
V (Objave)
POSTOPKI V ZVEZI Z IZVAJANJEM POLITIKE KONKURENCE
EVROPSKA KOMISIJA Predhodna priglasitev koncentracije (Zadeva M.10755 – ADVENT / IRCA) Zadeva, primerna za obravnavo po poenostavljenem postopku (Besedilo velja za EGP)
(2022/C 240/07)
1.
Komisija je 13. junija 2022 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednji podjetji: — AI Tiramisù S.r.l. („Bidco“, Italija), ki ga obvladuje podjetje Advent International Corporation („Advent“, ZDA), — IRCA S.p.A. („IRCA“, Italija), ki ga obvladuje podjetje The Carlyle Group (ZDA).
Podjetje Advent pridobi v smislu člena 3(1)(b) uredbe o združitvah izključni nadzor nad celotnim podjetjem IRCA.
Koncentracija se izvede z nakupom delnic.
2.
Poslovne dejavnosti zadevnih podjetij so:
— Advent je mednarodni vlagatelj zasebnega kapitala s sedežem v Bostonu (ZDA), dejaven na področju pridobivanja lastniških deležev ter upravljanja investicijskih skladov v različnih sektorjih, kot so zdravstvo, industrija, tehnologija, prodaja na drobno, potrošnja in prosti čas ter poslovne in finančne storitve.
Eno od njegovih portfeljskih podjetij je Caldic, distributer funkcionalnih sestavin in posebnih kemikalij, ki je dejaven v Evropi, Severni Ameriki in azijskopacifiški regiji, — IRCA je podjetje za proizvodnjo živilskih sestavin s sedežem v Italiji, dejavno na področju proizvodnje in prodaje polizdelkov, ki se uporabljajo v proizvodnji čokolade, pekovskih izdelkov (peciva in kruha) in sladoleda.
Dejavno je zlasti v Italiji, v manjšem obsegu pa tudi po celotnem EGP in drugod po svetu. 3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
V skladu z Obvestilom Komisije o poenostavljenem postopku obravnave določenih koncentracij na podlagi Uredbe Sveta (ES) št.
139/2004 (2) je treba opozoriti, da je ta zadeva primerna za obravnavo po postopku iz Obvestila.
4.
Komisija zainteresirane tretje osebe poziva, naj ji predložijo morebitne pripombe glede predlagane transakcije.
(1) UL L 24, 29.1.2004, str.
1 (uredba o združitvah).
(2) UL C 366, 14.12.2013, str. 5.